# אנרגיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בפיזיקה, אנרגיה היא גודל פיזיקלי חסר כיוון, המייצג את הפוטנציאל של מערכת פיזיקלית לבצע עבודה. האנרגיה לובשת צורות שונות שאפשר למדוד בדרכים שונות, וכולן ניתנות (באופן תאורטי) להמרה זו בזו. חוק שימור האנרגיה קובע שכמות העבודה שמערכת מסוגלת לבצע אינה עולה על האנרגיה שלה.

## [עריכה] צורות שונות של אנרגיה

האנרגיה מצוייה במספר צורות בסיסיות, על פי כוחות היסוד של הטבע:

- אנרגיה קינטית - אנרגיה המצויה במערכת עקב תנועה של המערכת (פנימית או תנועת מעתק). את האנרגיה הקינטית (Ek) של מערכת בעלת מסה m הנעה במהירות v ניתן לתאר באמצעות הנוסחה: . כאשר אנרגיית התנועה משוייכת לתנועה אקראית פנימית של המערכת, היא מכונה לעתים "אנרגיית חום".
  סוגי אנרגיה קינטית:

  - אנרגיה תרמית - הינה למעשה האנרגיה הקינטית של המולקולות בחומר.
  - אנרגיה חשמלית - גם היא למעשה אנרגיה קינטית הנובעת מתנועת אלקטרונים בחומר.

- אנרגיית קרינה - האנרגיה של הגלים האלקטרו-מגנטיים, כולל אנרגיית האור.
- אנרגיה סולארית - אנרגיה שמקורה בשמש.
- אנרגיה פוטנציאלית - אנרגיה המשוייכת למערכת המצויה במצב מסוים ואשר יכולה לעבור למצב אחר תוך שיחרור אנרגיה קינטית, תרמית או חשמלית.
  סוגי אנרגיה פוטנציאלית:

  - "אנרגיית גובה" עבור גוף בשדה כבידה, למשל: אנרגיה שאובה;
  - "אנרגיה אלסטית" עבור קפיץ מתוח וכו'.
  - אנרגיה כימית - בתהליך של שינוי הקשר הכימי בין האטומים והמולקולות משתחררת או נאגרת אנרגיה מהסביבה.
  - אנרגיה אלקטרומגנטית - אנרגיה האצורה בחלקיקים בעלי מטען חשמלי והגורמת למשיכתם או דחייתם.
  - אנרגיה גרעינית - אנרגיה האצורה בגרעיני האטומים, על פי העיקרון של הכוח הגרעיני החזק, שגורם למרכיבי הגרעין להיות קשורים.
  - מסה - על פי תורת היחסות, האנרגיה והמסה שקולים. מסתו של גוף תלויה באנרגיה שלו. שינויים באנרגיה הפנימית של חלקיק ייתבטאו כהפרש במסתו. תופעה זו משמעותית רק בתהליכים גרעיניים, בהם ניתן לחזות את האנרגיה שתשתחרר על ידי השוואת מאסות הגרעינים המשתתפים בתהליך, ולפי נוסחתו המפורסמת של איינשטיין, E=mc2.

## [עריכה] חוקי התרמודינמיקה

באנרגיה שולטים חוקי התרמודינמיקה:

- החוק הראשון של התרמודינמיקה, הלא הוא עקרון שימור האנרגיה, קובע כי במערכת סגורה, רמת האנרגיה הכללית נשמרת.

- החוק השני של התרמודינמיקה טוען כי רמת האנטרופיה במערכת סגורה אינה יכולה לקטון. פרושו המעשי של החוק הוא שלא ניתן לנצל את כל האנרגיה הזמינה - לא ניתן לחמם עצם חם על חשבון החום האגור בעצמים קרים יותר, ללא השקעת אנרגיה.

לחוקים אלו השלכות מרחיקות לכת בדבר זמינות האנרגיה לצרכים מעשיים, ובמהלך ההיסטוריה, אנשים שונים ניסו לבנות מכונות נצח - מכונות המפיקות אנרגיה רבה יותר מזו שהושקעה בהפעלתם. ניסיון זה מעולם לא צלח וקיומן של מכונות אלו עומד בניגוד לעקרונות פיזיקליים בסיסיים.

## [עריכה] אנרגיה כיכולת לבצע עבודה

אנרגיה היא רק אחד מהגדלים שמגדירים מצב של מערכת. מדדים נוספים הם למשל מסה, טמפרטורה, נפח או לחץ. כאמור, האנרגיה לובשת צורות שונות שניתנות להמרה זו בזו. החוק הראשון של התרמודינמיקה, חוק שימור האנרגיה, קושר בין האנרגיה הכוללת של המערכת (או הגוף) לבין החום והעבודה שניתן לקבל מאנרגיה זו: . כאשר מעוניינים להסיק את הבית, שואפים ליצירת חום מירבי, ואילו כאשר מעוניינים בהנעת מכונית, למשל, שואפים לעבודה מירבית. מתוך החוק הראשון והשני של התרמודינמיקה נובע כי רק חלק מן האנרגיה יכול להפוך לעבודה, בהתאם לנצילות הפקתה.

## [עריכה] יחידות מידה לאנרגיה

במערכת היחידות SI, יחידת המידה של אנרגיה היא ג'אול (J), כאשר ג'אול אחד היא האנרגיה הקינטית של מערכת שמסתה קילוגרם אחד והיא נעה במהירות של מטר אחד בשניה. בנוסף, בתיאור תהליכים כימיים נהוג להשתמש ביחידות של אלקטרון וולט (eV). אלקטרון וולט היא האנרגיה הקינטית שמקבל אלקטרון כאשר הוא מואץ בהפרש מתחים של וולט אחד. . בתיאור תהליכים גרעיניים יחידה שימושית היא מגה אלקטרון וולט. M e V = 106e V

יחידות מידה נוספות לאנרגיה הן: קלוריה וארג.

## [עריכה] ראו גם

- אנטרופיה
- אנתלפיה
- עבודה (פיזיקה)
- אנרגיה חלופית
- אנרגיית רוח
- אנרגיה גאותרמית

## [עריכה] קישורים חיצוניים

מיזמי קרן ויקימדיה |  |
ערך מילוני בוויקימילון: אנרגיה

- רמי אריאלי, אנרגיה בהיבט רב תחומי, אתר מכון ויצמן
- רמי אריאלי, אנרגיה איננה הכושר לעשות עבודה, אתר מכון ויצמן
- יורם אורעד, בעין האנרגיה

מקור: http://he.wikipedia.org../../../%D7%90/%D7%A0/%D7%A8/%D7%90%D7%A0%D7%A8%D7%92%D7%99%D7%94.html

קטגוריות: אנרגיה | גדלים פיזיקליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Aragonés
- العربية
- Български
- বাংলা
- Brezhoneg
- Bosanski
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Euskara
- Suomi
- Français
- Galego
- Hrvatski
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Latina
- Lëtzebuergesch
- Lietuvių
- Latviešu
- Македонски
- Bahasa Melayu
- Nahuatl
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- ייִדיש
- 中文
- Bân-lâm-gú
- 粵語